ബസന്തി ബിഷ്ത്

ഉത്തരാഖണ്ഡിലെ അറിയപ്പെടുന്ന ഒരു നാടോടി ഗായികയാണ് ബസന്തി ബിഷ്ത് (ജനനം, 1953). ജാഗർ നാടോടി രൂപത്തിലെ ആദ്യത്തെ വനിതാ ഗായിക എന്ന നിലയിലും ഉത്തരാഖണ്ഡിൽ അവർ പ്രശസ്തയാണ്. ദേവന്മാരെ വിളിച്ചപേക്ഷിക്കുന്ന  ഒരു മാർഗമായി കരുതുന്ന ജാഗർ  ആലാപനം പരമ്പരാഗതമായി പുരുഷന്മാരാണ് ചെയ്യുന്നത്. പക്ഷേ, ബസന്തി ബിഷ്ത് ഈ സമ്പ്രദായം ലംഘിച്ചതിലൂടെ ഇന്ന് ഇവരുടേത് അറിയപ്പെടുന്ന ഒരു  ശബ്ദം മാത്രമല്ല ഈ പരമ്പരാഗത ആലാപനത്തെ സംരക്ഷിക്കാനും അവർ ശ്രമിക്കുന്നു. 2017 ൽ പത്മശ്രീ അവാർഡ് ബസന്തി ബിഷ്ത് നേടിയിരുന്നു.
 ആദ്യകാലജീവിതം 
1953 ൽ ഉത്തരാഖണ്ഡിലെ ചമോലി ജില്ലയിലെ ലുവാനി ഗ്രാമത്തിലാണ് ബസന്തി ബിഷ്ത് ജനിച്ചത്.15-ാം വയസ്സിൽ ഒരു പീരങ്കിപ്പടയാളിയെ വിവാഹം കഴിച്ച അവർ ജീവിതത്തിന്റെ വലിയൊരു ഭാഗം വീട്ടമ്മയായി തുടർന്നു. പഞ്ചാബിലെ ജലന്ധറിൽ നിന്ന് സംഗീതം പഠിച്ചതോടെയാണ് അവരുടെ പ്രൊഫഷണൽ ആലാപനം തുടങ്ങിയത്. കുട്ടിക്കാലം മുതൽ പാടുമായിരുന്ന അവർ അമ്മയുടെ ജാഗർ പാട്ടുകൾ കേട്ടാണ് വളർന്നതെന്ന് പറയുന്നു.



ഗ്രാമത്തിൽ നിന്ന് ഒരു മൈൽ അകലെയുള്ള  വില്ലേജ് സ്കൂളിൽ അഞ്ചാം ക്ലാസ് വരെ അവർ പഠിച്ചുവെങ്കിലും സീനിയർ സ്കൂൾ അവരുടെ വീട്ടിൽ നിന്ന് കൂടുതൽ ദൂരം ഉള്ളതിനാലും കാൽനടയായി എത്താൻ കഴിയാത്തതിനാലും അവർക്ക് കൂടുതൽ പഠനം തുടരാനായില്ല. 
 സംഗീത ജീവിതം 
നാൽപതുകളിൽ അവരുടെ ഔദ്യോഗിക ജീവിതം ആരംഭിക്കുന്നതുവരെ കുടുംബത്തോടൊപ്പം അവർ തിരക്കിലായിരുന്നു. ഭർത്താവിനൊപ്പം ജലന്ധറിലേക്ക് മാറിയശേഷം, ബസന്തി ബിഷ്ത് ജലന്ധറിലെ പ്രാചീൻ കലാ കേന്ദ്രത്തിൽ സംഗീതം പഠിക്കാൻ ആഗ്രഹിച്ചിരുന്നുവെങ്കിലും പ്രായപൂർത്തിയായതിനാൽ ലജ്ജ തോന്നി. മറ്റ് വിദ്യാർത്ഥികൾ കൊച്ചുകുട്ടികളായിരുന്നു. മകളുടെ ടീച്ചർ അവളെ ഹാർമോണിയം എങ്ങനെ വായിക്കാമെന്ന് പഠിപ്പിക്കാൻ തുടങ്ങിയപ്പോൾ പ്രൊഫഷണൽ സംഗീത പരിശീലനത്തിലേക്കുള്ള ആദ്യ താൽക്കാലിക ചുവടുവെപ്പാണ് അവർ നടത്തിയത്. ഭജന, ചലച്ചിത്ര ഗാനങ്ങൾ മുതലായവ കേന്ദ്രീകരിച്ച് അവർ പരസ്യമായി പാടാൻ തുടങ്ങി. ഭർത്താവ് ജോലിയിൽ നിന്ന് വിരമിച്ച ശേഷം ബസന്തി ബിഷ്ത് ഡെറാഡൂണിൽ സ്ഥിരതാമസമാക്കി. 1996 ൽ നജീബാബാദിലെ ഓൾ ഇന്ത്യ റേഡിയോ സ്റ്റേഷനിൽ ചേർന്നുകൊണ്ട് ആകാശവാണിയുടെ "എ" ഗ്രേഡ് ആർട്ടിസ്റ്റാകുകയും ചെയ്തു. 

കുട്ടിക്കാലത്ത് അമ്മയിൽ നിന്നും മറ്റ് ഗ്രാമത്തിലെ മുതിർന്നവരിൽ നിന്നും പാരമ്പര്യമായി സ്വാംശീകരിച്ച സംഗീതം അതുല്യമായ “ജാഗർ” ആലാപനമോ അല്ലെങ്കിൽ ദേവന്മാരെ സ്തുതിച്ചുകൊണ്ട് ഗ്രാമവാസികൾ രാത്രി മുഴുവൻ ആലപിച്ചതോ ആണെന്ന് ഒരു കാലഘട്ടത്തിൽ അവർ മനസ്സിലാക്കി. ഉത്തരാഖണ്ഡിലെ കുന്നുകളിലെ പുരാതന നാടോടി പാരമ്പര്യങ്ങൾ ഇപ്പോൾ ആലപിക്കപ്പെടാത്തതിനാൽ പഴയ പാട്ടുകൾ തിരയാനും പിന്നീട് അതേ പഴയ രാഗങ്ങളിൽ അത് അവതരിപ്പിക്കാനും ബസന്തി ബിഷ്ത് പരിശ്രമിക്കാൻ തുടങ്ങി.

നാസികയുമായി ചെറുതായി ബന്ധപ്പെടുത്തിയുള്ള ശബ്ദ നിർമ്മാണം, ആലാപന ഗാന ശൈലി, താളത്തിന്റെ മന്ദഗതി എന്നിവയിലൂടെ ബസന്തി ബിഷ്ത് ആലപിക്കുന്നത് ഉത്തരാഖണ്ഡിലെ പഹാദി ആലാപന ശൈലിയിൽ സാധാരണമാണ്.
 സ്വകാര്യ ജീവിതം 
ഇന്ത്യൻ ആർമിയിൽ നിന്ന് ഭർത്താവ് നായിക് ആയി വിരമിച്ചു. മകൻ ഇന്ത്യൻ വ്യോമസേനയിലെ വിംഗ് കമാൻഡറാണ്. മകൾ ക്യാപ്റ്റനായി വിരമിക്കുകയും ഇന്ത്യൻ ആർമിയിലെ ഒരു കേണലിനെ വിവാഹം കഴിക്കുകയും ചെയ്തു.
 അവാർഡുകൾ 
 രാഷ്ട്രീയ മതോശ്രീ അഹല്യാ ദേവി സമ്മാൻ മധ്യപ്രദേശ് സർക്കാർ (2016) നൽകി.
 പത്മശ്രീ (2017)
ടിലു റൗട്ടേലി നാരി ശക്തി സമ്മാൻ ഉത്തരാഖണ്ഡ് സർക്കാർ നൽകി

അവലംബം

വർഗ്ഗം:ഇന്ത്യൻ നാടോടി ഗായകർ
വർഗ്ഗം:1953-ൽ ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ വനിതാ നാടോടി ഗായകർ